Document ID: 31994D1076

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1994 για τροποποίηση της απόφασης 92/491/ΕΟΚ όσον αφορά την εκκαθάριση των λογαριασμών της Ιταλίας σχετικά με τις δαπάνες που χρηματοδοτούνται από το ΕΓΤΠΕ, τμήμα Εγγυήσεων, για το οικονομικό έτος 1989 (Το κείμενο στην ιταλική γλώσσα είναι το μόνο αυθεντικό) (94/1076/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5 παράγραφος 2,
Κατόπιν διαβουλεύσεως με την επιτροπή του Ταμείου,
Εκτιμώντας:
ότι με την απόφαση 92/491/ΕΟΚ της Επιτροπής (3), όπως τροποποιήθηκε από την απόφαση 93/524/ΕΟΚ (4), δεν αναγνωρίσθηκε για την Ιταλία το ποσό των 174 266 472 000 ιταλικών λιρών, σχετικά με τη συμπληρωματική εισφορά που έπρεπε να καταβληθεί στον τομέα του γάλακτος και των γαλακτοκομικών προϊόντων 7 ότι το ποσό αυτό επιβαρύνει την Ιταλία δυνάμει της εν λόγω απόφασης 7 ότι τα στοιχεία που διαθέτει η Επιτροπή δεν επέτρεπαν τότε να καθορισθεί με ακρίβεια το εν λόγω ποσό που δεν έχει αναγνωρισθεί και ότι η Επιτροπή επιφυλάσσεται της δυνατότητας να τροποποιήσει αυτό το ίδιο ποσό με μεταγενέστερη απόφαση εκκαθάρισης λογαριασμών 7 ότι η Επιτροπή και το Συμβούλιο, στα κοινά συμπεράσματά τους της 21ης Οκτωβρίου 1994, κατέληξαν ότι οι εκκρεμούσες προσφυγές ενώπιον του Δικαστηρίου των Ευρωπαϊκών Κοινοτήτων σχετικά με την εν λόγω απόφαση εκκαθάρισης λογαριασμών αποσύρονται και ότι η Επιτροπή πρόκειται να επανεξετάσει εκείνες από τις αποφάσεις εκκαθάρισης που αφορούν το 1989 οι οποίες αποτέλεσαν το αντικείμενο αίτησης ακύρωσης ενώπιον του Ευρωπαϊκού Δικαστηρίου, κατά τρόπον ώστε η δημοσιονομική διόρθρωση για το εν λόγω κράτος να βασίζεται στην εγγυημένη ποσότητα που χορηγήθηκε τότε και στα πλέον αξιόπιστα στατιστικά στοιχεία, και ότι η συμπληρωματική δημοσιονομική επιβάρυνση που απορρέει για την Ιταλία από την αύξηση της δημοσιονομικής διόρθωσης για το έτος 1989 να εξαληφθεί σε τέσσερις ισόποσες ετήσιες δόσεις από το 1995 έως το τέλος του 1998 7 ότι το ποσό της διόρθωσης που καθορίσθηκε κατ' αυτόν τον τρόπο δεν είναι πιθανό να μεταβληθεί και ότι, κατά συνέπεια, η εν λόγω διόρθωση είναι οριστική 7 ότι είναι σκόπιμο, κατά συνέπεια, να τροποποιηθεί το παράρτημα της απόφασης 92/491/ΕΟΚ όσον αφορά την Ιταλία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το τμήμα του παραρτήματος της απόφασης 92/491/ΕΟΚ που αφορά την Ιταλία αντικαθίσταται από το παράρτημα της παρούσας απόφασης.
Άρθρο 2
Το ποσό των 426 342 873 600 ιταλικών λιρών που πρέπει να καβληθεί από την Ιταλία καταλογίζεται μεταξύ των δαπανών που αναφέρονται στο άρθρο 3 του κανονισμού (ΕΟΚ) αριθ. 2776/88 της Επιτροπής (5) ως εξής:
- πρώτο δεκαπενθήμερο του Οκτωβρίου 1995: 106 585 718 350,
- πρώτο δεκαπενθήμερο του Οκτωβρίου 1996: 106 585 718 350,
- πρώτο δεκαπενθήμερο του Οκτωβρίου 1997: 106 585 718 350,
- πρώτο δεκαπενθήμερο του Οκτωβρίου 1998: 106 585 718 350.
Άρθρο 3
Η παρούσα απόφαση απευθύνεται στην Ιταλική Δημοκρατία.
Βρυξέλλες, 30 Νοεμβρίου 1994.

Labels: 18
15
4